Torek, 21. 4. 2020

Pozdravljeni učenci.

4 učenci mi niso poslali poročila poskusa. Kot veste je bilo to preverjanje znanja in vaše znanje bom v mesecu maju morala oceniti. Že v šoli smo se pogovarjali, da lahko eno oceno pridobimo s poskusom. Zato pričakujem še 4 poročila. O datumu, načinu in kriterijih boste pravočasno obveščeni.

Rada pa bi podala nekaj informacij gleda poročil o poskusu:

* Velika večina učencev je napisala, izmeril sem dolžino stranic. Geometrijska telesa nimajo stranic, ampak **robove**. Torej ste merili dolžino robov.
* Dolžino merimo v **cm ali dm ali m ali mm**. Nikakor ne v cm3.
* Pri fiziki moramo obvezno izpisati podatke, zapisati enačbo in vstaviti podatke (**števila in enote**) v enačbo ter zapisati rezultat. Veliko vas je pozabilo zapisati enote v računu.
* Navodilo naloge je bilo zapiši **prostornino v osnovni enoti**. Osnovna enota je m3.
* Nekateri ste si izbrali taka telesa, ki niso potonila (niso bila cela pod vodo). Takim telesom ne moremo določiti prostornino z razliko prostornin,. To je prostornina dela telesa, ki je potopljen. Izbrati bi si morali telo, ki v celoti potone.
* Nekateri ste si izbrali za pravilno geometrijsko telo kalkulator, pa to res ni »pravi« kvader.

Za začetek skupaj rešimo nalogo 6 v DZ na strani 79.



* Najprej izpišemo podatke, nato izračunamo gostoto:

m = 1 kg

V = 1,1 l = 1,1 dm3 = 0,0011 m3

$ρ=\frac{m}{V}=\frac{1 kg}{0,0011 m^{3}}=910 \frac{ kg}{m^{3}}$ *rezultat lahko zaokrožimo*

* Izračunamo še maso

$$m=ρ∙V=910\frac{ kg}{m^{3}}∙0,1 m^{3}=9,1 kg$$

Ne pozabite povsod pisati enot.

Naslov: SPECIFIČNA TEŽA

Vemo, da na vsako telo na Zemlji deluje teža. Ponovimo kako določimo težo.

100 g . . . . . 1 N oz. 1 kg . . . . 10 N

Če imamo telo z maso 5 kg, je njegova teža 50 N.

Če bi v enačbi za gostoto maso zamenjali z težo, bi dobili specifično težo.

Specifična teža je količnik med težo telesa in njegovo prostornino.



Oznaka za specifično težo je $σ$ (grška črka sigma)

Enota pa je : $\frac{N}{m^{3}}$

Iz gostote določiš specifično težo tako, da gostoto pomnožiš z 10 in kg zamenjaš z N.

 . 10

$ρ\left[\frac{kg}{m^{3}}\right]$$σ\left[\frac{N}{m^{3}}\right]$

 : 10

Vemo, da je gostota vode $1000 \frac{ kg}{m^{3}}$. Koliko je potem njena specifična teža? $10000 \frac{ N}{m^{3}}$.

Tabela specifičnih tež za razne snovi je v učbeniku na strani 120.

Reši naloge 7 in 8 v DZ na strani 79. Pri 7. nalogi upoštevaj zgornje pravilo. Pri 8. nalogi zapiši enačbo, vstavi podatke in izračunaj. Pri 8. nalogi je pomoč, ki jo moraš upoštevati. Rešitve s postopki poslikaj in mi jih pošlji.

Lep pozdrav.

Učiteljica Tadeja Lah